Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 1092/09/1105	Bratislava V, 24.10.2012
EEČ : 2-12-449-2012

U Z N E S E N I E

Trestná vec:	obvinený XXXXX 
Trestný čin:	týranie blízkej osoby a zverenej osoby podľa § 215 odsek 1 písmeno a Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Bratislava V
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v období od roku 1996 až do júla 2003 týral poškodenú XXXXX v byte na XXXXX v Bratislave tak, že jej vulgárne nadával, fyzicky ju napádal fackaním, kopaním a udieraním po celom tele, škrtením, sústavne ju vyzýval opustiť ich spoločný byt, znemožňoval jej prístup do spoločného obydlia, čím poškodenej XXXXX spôsobil bližšie nešpecifikovanú psychickú a fyzickú ujmu
lebo je trestné stíhanie neprípustné podľa § 9 odsek 1 písmeno d) Trestného poriadku
Odôvodnenie:
Vyšetrovateľ PZ, OR PZ v Bratislave V, vtedajšieho Okresného úradu justičnej a kriminálnej polície, Oddelenia všeobecnej kriminality, uznesením pod sp. zn. XXXXX podľa § 163 ods. 1 Trestného poriadku účinného do 31.12.2005 vzniesol obvinenie XXXXX pre trestný čin týrania blízkej osoby a zverenej osoby podľa § 215 ods. 1 písm. a) Trestného zákona účinného do 31.12.2005 na skutkovom základe uvedenom vo výroku tohto uznesenia.

	Dňa 23.10.2012 predložil vyšetrovateľ PZ spis prokurátorovi s návrhom na zastavenie trestného stíhania podľa § 215 ods. 1 písm. d) Trestného poriadku s poukazom na ust. § 9 ods. 1 písm. d) Tr. por. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.
	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Zo spisového materiálu vyplýva, že skutku uvedeného v uznesení o vznesení obvinenia sa dopustil obvinený XXXXX, čo je potvrdené výpoveďou poškodenej XXXXX, svedkov XXXXX a XXXXX,  znaleckými posudkami   a ďalšími listinnými dôkazmi založenými v spisovom materiáli.
	Taktiež zo spisového materiálu vyplýva, že predmetný skutok je nutné právne kvalifikovať ako zločin týrania blízkej osoby a zverenej osoby podľa § 215 ods. 1 písm. a) Trestného zákona účinného do 31.12.2005.
	Počas vyšetrovania bolo zistené, že obvinený XXXXX zomrel dňa XXXXX v XXXXX, XXXXX a XXXXX,  čo preukazuje oznámenie o  úmrtí MV SR - osobitnej matriky  Bratislava, ročník XXXXX, zväzok XXXXX, strana XXXXX, por. č. XXXXX

	V zmysle ustanovenia § 9 ods. 1 písm. d) Trestného poriadku sa trestné  stíhanie stalo neprípustné, nakoľko ak už bolo trestné stíhanie začaté, nemožno v ňom pokračovať a musí byť zastavené proti tomu, kto zomrel. 
	Vzhľadom na uvedené skutkové a právne skutočnosti je zrejmé, že vo veci sú splnené zákonné predpoklady na postup podľa § 215 ods. 1 písm. d) Trestného poriadku, a preto som rozhodla tak ako to je uvedené vo výroku tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Monika Holzerová
prokurátorka